Over 100 lærere var mødt frem i grønne t-shirts for at gøre opmærksom på deres synspunkter over for de kommunale politikere. Derudover afleverede de en fiktiv check på 15 mio. kr, som blev overrakt til borgmester Arne Boelt (S). Checken symboliserer det beløb, som Hjørring Kommune hidtil har sparet på lærerkonflikten. - Selvfølgelig gør protesten indtryk. Jeg har selv prøvet at være i konflikt mange gange som Falck-mand, siger Arne Boelt. Han fortæller, at kommunen ikke har drøftet, hvad de sparede penge skal gå til, men siger, at der er bred enighed om, at de skal komme børnene til gode. Lærerne i Frederikshavn laver en lignende happening forud for byrådsmødet i Frederikshavn.

Opsummering:
Lærere protesterede forud for onsdagens byrådsmøde i Hjørring. Med sig havde de en særlig gave.